da id nb da de en da de da da da de da id da nb da de en da de da da da de da da de da en da da da da da da da da da da da sv da da da da da da da da da da en da en da da it de da fr en da nb de da eu da da da da da de da da da da de da en nb fr
Kalder alle unge i Midtjylland – søg om EU-tilskud til at oprette netværk - Central Denmark EU Office
Vi arbejder for Midtjylland i Bruxelles
Arbejder din ungdomsorganisation med netværk og medborgerskab? Så kan I nu søge om midler til projekter, der fremmer europæisk medborgerskab. Formålet med indkaldelsen er at samle Europas unge på tværs af landegrænser via både fysiske og digitale aktiviteter.
Der er afsat 37,5 mio. kr. til dette års indkaldelse. Den støtte vil gå til forventeligt 10-15 projekter, der vil vare mellem 9 og 24 måneder. Et projekt kan ansøge om tilskud på mellem 750.000 kr. og knapt 4 mio. kr.
Hvad kræves der for at søge?
Støtten går til projekter, som inkluderer mindst fem ungdomsorganisationer fra fem forskellige Erasmus+ berettigede lande. Projektet skal vare mellem 9-24 måneder. Dette års indkaldelse fokuserer på tre europæiske ungdomsmål:
målet om inklusive samfund (nr. 3)
målet om oplysning og konstruktiv dialog (nr. 4)
målet om et bæredygtigt grønt Europa (nr. 10)
Hvad kan der søges støtte til?
Mobilitetsaktiviteter, bl.a. omfattende udvekslinger mellem unge, herunder (men ikke begrænset til) netværksaktiviteter, og ikke-formelle eller uformelle uddannelsesmuligheder, forberedelse af onlineaktiviteter og unges udvikling af projekter
aktiviteter, der fremmer unges adgang og deltagelse i forbindelse med EU’s politiske aktiviteter, der er relevante for unge
udveksling af erfaring og god praksis, oprettelse af netværk og partnerskaber med andre ungdomsorganisationer, deltagelse i møder, seminarer eller onlinefora med andre aktører og/eller politiske beslutningstagere
initiativer og arrangementer, som har til formål at udvikle netværk mellem europæiske NGO’er og civilsamfundsorganisationer
opmærksomhedsskabende informations-, formidlings- og markedsføringsaktiviteter (såsom seminarer, workshops, kampagner, møder, offentlige debatter og høringer) vedrørende EU’s politiske prioriteter på ungdomsområdet.
Ansøgningsfristen er den 28. juli 2020 kl. 17.00 dansk tid.
Se mere her på Uddannelses- og Forskningsministeriets hjemmeside eller kontakt os.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 485 86 68 06
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu